II-1-Asbadu n tewsit sumata: Ɣef wakken nezra tasekla seg talit n aristote ɣer tura mazal yettezi ɣef lsas n tewsatin deg wannar n unarni nsent, anagraw n tewsatin deg tsekla tiberraniyin seg talit n lqern alemmas n teklasikit ɣer talit n rumuntizm tella-d d timexḍa, ma yella di talit tamirant tettban-d cwiṭ cwiṭ ur yekfi ara tunḍa n wawal fella-s, akken i d-yura umezruy di tlmast n lqern wis XIX, yebda yettwahi deg wazel n tewsatin, anda i d d-fɣent kṛa ntewsatin tigejdanin : tamedyazt, ullis, d umezgun, ɣef wayen nessen nezra deg ulmad n liḥala n unadi di tsekla tamaziɣt, mazal ugur usbadu d usemmi d usettef n tewasatin ur yefri ara , am wakken daɣen tasekla tabarranit tekcem ɣer wannar n tsekla tamaziɣt sumta.